**Gradsko komunalno poduzeće**

**KOMUNALAC d.o.o.**

**Mosna ulica 15**

**48000 Koprivnica**

**OIB: 41412434130**

Sukladno Odluci Uprave broj: 5539/18 od 04. svibnja 2018. godine, Odluci Uprave broj: 3439/19 od 15. ožujka 2019. godine i Odluci Uprave broj: 9619/19 od 11. rujna 2019. godine Gradsko komunalno poduzeće KOMUNALAC d.o.o. Koprivnica, raspisuje:

**OTVORENI JAVNI NATJEČAJ**

**za zakup vanjskog prostora u sklopu nekretnine Poslovni centar „Pevec“ u Koprivnici,**

**Radnička cesta 10**

**(pročišćeni tekst)**

**I. Zakupodavac**

KOMUNALAC d.o.o., Koprivnica, Mosna ulica 15, OIB:41412434130, tel: 048/ 251- 833, fax: 048/251-898, e-mail: info@komunalac-kc.hr

**II. Predmet zakupa**

Prostor u vlasništvu Gradsko komunalno poduzeće KOMUNALAC d.o.o. Koprivnica, a nalazi se u sklopu Poslovnog centra „Pevec“, Radnička cesta 10, Koprivnica, a koji se sastoji od:

Vanjski asfaltirani prostor P-1 - ukupne površine 1.632 m2

Vanjski asfaltirani prostor P-2 - ukupne površine 1.324 m2

Vanjski asfaltirani prostor P-3 - ukupne površine 1.052 m2

Vanjski asfaltirani prostor P-4 - ukupne površine 760 m2

Vanjski natkriveni prostor (nadstrešnica) N-1 -ukupne površine 334 m2

Vanjski šljunčani prostor S-1 - ukupne površine 9.245 m2

Tlocrt slobodnog vanjskog prostora sastavni je dio i prilog Natječaja.

**III. Zakupnina**

Početna zakupnina iznosi:

* vanjski asfaltirani prostor (P1, P2, P3 i P4) 5,50 kn/m2 + PDV mjesečno,
* vanjski natkriveni prostor (nadstrešnica) N-1 5,50 kn/m2 + PDV mjesečno,
* vanjski šljunčani prostor S-1 1,50 kn/m2 + PDV mjesečno.

Ponuđeni neto iznos mjesečne zakupnine (iznos bez PDV-a) ne može biti manji od početnog iznosa zakupnine.

Mjesečni iznos zakupnine ne sadrži režijske troškove, troškove redovnog ni investicijskog održavanja poslovnog prostora.

**IV. Vrijeme trajanja zakupa**

Poslovni prostor se daje u zakup na 5 godina, uz mogućnost produljenja na daljnjih 5 godina.

**V. Rok za dostavu ponuda**

Javni natječaj provodi se u krugovima, a sve do potpunog zakupljivanja poslovnog prostora.

Prve predane ponude ili one poslane poštom na objavljeni javni natječaj moraju stići u sjedište zakupodavca, Mosna ulica 15, Koprivnica **zaključno do 14. svibnja 2018. godine u 12.00 sati.**

Zatvorene i zapečaćene omotnice s ponudom mogu se predati neposredno na adresi zakupodavca KOMUNALAC d.o.o., Mosna ulica 15, Koprivnica, svakim radnim danom od 7,00 do 15,00 sati, ili poslati poštom preporučeno na adresu KOMUNALAC d.o.o., Mosna ulica 15, 48000 Koprivnica u zatvorenoj omotnici s naznakom **«ZA NATJEČAJ – VANJSKI PROSTOR „PEVEC“ – NE OTVARATI ».**

Za poslovni prostor koji nije izdan u zakup, a predmet je ovog natječaja ponude se mogu dostavljati svakog ponedjeljka u mjesecu do 12.00 sati.

Ukoliko je ponedjeljak u mjesecu neradni dan, ponude se mogu dostaviti prvog idućeg radnog dana do 12.00 sati.

U prostorijama KOMUNALCA d.o.o. Koprivnica, na adresi Mosna ulica 15, Koprivnica, **dana 29. lipnja 2020. godine (ponedjeljak) u 13,00 sati započet će postupak javnog otvaranja** ponuda za prvi krug javnog natječaja, kojeg će provoditi Povjerenstvo za provedbu javnog natječaja za zakup poslovnog prostora u Poslovnom centru „Pevec“, uz nazočnost zainteresiranih ponuditelja ili njihovih opunomoćenika.

Ponude pristigle u sjedište zakupodavca izvan navedenog roka za podnošenje ponuda smatrat će se ponudama poslanim za drugi krug natječaja.

Svaki slijedeći krug otvaranja ponuda bit će svaki ponedjeljak u mjesecu u 12.00 sati.

**VI. Uvjeti za davanje u zakup poslovnog prostora u Poslovnom centru „Pevec“ u Koprivnici.**

1. Pravo na podnošenje ponude imaju pravne i fizičke osobe koje imaju registriranu djelatnost u Republici Hrvatskoj ili registriranu podružnicu u Republici Hrvatskoj.
2. Prostor se daje u zakup u postojećem „VIĐENOM STANJU“ kojeg svaki zainteresirani ponuditelj može razgledati na zahtjev svaki radni dan od 8.00 do 15.00 sati, uz prethodnu najavu na telefon 048/251-827.
3. Ulaganja u prostor

 Zakupniku je radi privođenja namjeni dozvoljeno ulagati u prostor na sljedeći način:

1. Za ulaganja u rekonstrukciju postojećeg prostora na način da se obavljaju građevinsko/zidarski i tome slični radovi, zakupnik je obvezan izraditi dokumentaciju i ishoditi dozvole u skladu s propisima o građenju i prostornom uređenju te ishoditi prethodnu pismenu suglasnost zakupodavca.

ULAGANJE ZAKUPNIKA U PROSTOR ZA CIJELO VRIJEME TRAJANJA ZAKUPA NEMA UTJECAJA NA IZNOS ZAKUPNINE PROSTORA NITI ZAKUPNIK MOŽE IZNOS ULAGANJA KASNIJE POTRAŽIVATI OD ZAKUPODAVCA.

1. Način plaćanja

Zakupnik je dužan platiti zakupninu najkasnije do 15.-og u mjesecu, po dostavljenom računu za protekli mjesec, u iznosu prema ponudi, na žiro-račun Komunalac d.o.o., Mosna ulica 15, Koprivnica broj - HR5623860021100508591 otvoren kod Podravske banke d.d. Koprivnica.

1. Obveze zakupnika

Osim zakupnine, zakupnik se obvezuje plaćati sve tekuće troškove održavanja prostora

te troškove koji proizlaze iz korištenja, održavanja i uređenja prostora (struja, voda, plin, smeće, telefon, komunalna naknada, vodna naknada, košnja trave, čišćenje snijega i drugo) jer oni nisu uključeni u iznos mjesečne zakupnine.

Troškove tekućeg održavanja zakupnik plaća razmjerno površini zakupljenog prostora u odnosu na ukupnu površinu zakupljenih prostora u Poslovnom centru, a u kojima su troškovi tekućeg održavanja napravljeni, dakle razmjerno površini zakupljenog poslovno-prodajnog prostora u odnosu na ukupnu površinu poslovno-prodajnog prostora.

Tekuće mjesečne režijske troškove koji obuhvaćaju električnu energiju, opskrbu plinom, troškove vodoopskrbe i odvodnje razmjerno površini zakupljenog poslovnog prostora u odnosu na ukupnu površinu zakupljenih poslovnih prostora u Poslovnom centru, a u kojima su režijski troškovi napravljeni, dakle razmjerno površini zakupljenog poslovno-prodajnog prostora u odnosu na ukupnu površinu poslovno-prodajnog prostora, time da se ta ukupna površina poslovno-prodajnog prostora umanjuje za površinu poslovno-prodajnog prostora pojedinih zakupnika u Poslovnom centru „Pevec“ Koprivnica u slučaju kada se potrošnja za neke od navedenih režijskih troškova koji su predmetom obračuna evidentira kontrolnim brojilima kod nekog od zakupnika, na način da se ukupna površina poslovno-prodajnog prostora umanjuje kod obračuna pojedinog režijskog troška za onu površinu za koju je potrošnja tog pojedinog troška evidentirana kontrolnim brojilom. Potrošnja evidentirana kontrolnim brojilom kod nekog od zakupnika također ne ulazi u ovaj obračun režijskih troškova.

Prije početka obavljanja djelatnosti u zakupljenom prostoru, zakupnik je dužan o svom trošku ishoditi sve uvjete, suglasnosti te potrebnu dokumentaciju prema važećim propisima.

Zakupnik ne može prostor dati u podzakup bez prethodne pismene suglasnosti zakupodavca.

Ugovor o zakupu sačinjava se kao ovršna isprava sukladno Zakonu o javnom bilježništvu te svi troškovi solemnizacije ugovora padaju na teret zakupnika.

1. Zaključenje ugovora o zakupu

Ugovor o zakupu zaključit će se u roku od deset dana od dana javnog otvaranja ponuda.

Zakupnik je prije zaključenja ugovora dužan dostaviti zakupodavcu bjanko zadužnicu na dvostruki iznos mjesečne zakupnine poslovnog prostora.

1. Raskid ugovora o zakupu

Ugovor o zakupu se raskida ukoliko zakupnik ne plati dvije rate zakupa uzastopno ili ne plati dvije rate režijskih i troškova tekućeg održavanja uzastopno (plin, voda, struja, odvoz otpada, komunalna naknada, vodna naknada i sl.).

**VII. Sadržaj ponude**

Ponuda sadrži: ime i prezime/naziv, adresu i OIB pravne ili fizičke osobe koja se natječe, jasno naznačen novčani iznos koji se nudi povrh početnog iznosa zakupnine ili ukupni najviši iznos mjesečne zakupnine koja se nudi, brojkom i slovima (bez PDV-a).

Ponuditelji su uz ponudu dužni dostaviti dokaze sposobnosti kako slijedi:

1. Izvadak iz sudskog registra ili Izvadak iz obrtnog registra ne stariji od 6 mjeseci od dana podnošenja ponude, iz kojih mora biti vidljivo da je ponuditelj registriran za obavljanje djelatnosti
2. Ovjeren BON-2 ili SOL-2 ne stariji od 30 dana od dana objave ovog natječaja
3. Potvrdu o podmirenju svih dospjelih obveza prema Komunalcu d.o.o. Koprivnica na dan podnošenja ponude (informacije na telefon 251-860 gđa. Jakupec),
4. Potvrdu izdanu od Porezne uprave o nepostojanju poreznog duga,
5. Izvornik ili ovjerenu kopiju Potvrde o nekažnjavanju izdanu od nadležnog suda za pravnu osobu te za odgovornu osobu u pravnoj osobi, odnosno za vlasnika obrta,
6. Potvrde o statusu člana obitelji smrtno stradalog hrvatskog branitelja iz Domovinskog rata i članovima uže i šire obitelji nestalog hrvatskog branitelja iz domovinskog rata za osobe koje se pozivaju na pravo prvenstva iz točke VIII. Natječaja,
7. Potvrdu o statusu hrvatskog ratnog vojnog invalida iz Domovinskog rata za osobe koje se pozivaju na pravo prvenstva iz točke VIII. Natječaja,
8. Potvrdu o statusu dragovoljca iz Domovinskog rata za osobe koje se pozivaju na pravo prvenstva iz točke VIII. Natječaja,
9. Potvrdu o statusu hrvatskog branitelja iz Domovinskog rata s navedenim vremenom sudjelovanja u obrani suvereniteta Republike Hrvatske za osobe koje se pozivaju na pravo prvenstva iz točke VIII. Natječaja,
10. Potvrdu o braniteljsko-socijalnim radnim zadrugama za obavljanje registrirane djelatnosti koje su evidentirane u evidenciji braniteljskih socijalno radnih zadruga koju vodi Ministarstvo branitelja ili koje su korisnice poticaja Ministarstva branitelja a pozivaju se na pravo prvenstva iz točke VIII. Natječaja,
11. Potvrdu da su djeca hrvatskih branitelja iz Domovinskog rata a pozivaju se na pravo prvenstva iz točke VIII. Natječaja,
12. Potvrdu o osobama koji su korisnici obiteljske mirovine u smislu odredaba Zakona o hrvatskim braniteljima iz domovinskog rata i članovima njihovih obitelji (N.N. 121/17.) koji nisu obuhvaćeni ranijim točkama Natječaja a pozivaju se na pravo prvenstva iz točke VIII. Natječaja,
13. Izjavu pod kaznenom i materijalnom odgovornošću da u zakupu nemaju drugi poslovni prostor za fizičke osobe (obrtničku djelatnost) ili braniteljske zadruge koje su kao takve određene Zakonom o hrvatskim braniteljima iz Domovinskog rata i članovima njihovih obitelji (N.N. 121/17.) a pozivaju se na pravo prvenstva iz točke VIII. Natječaja.

**VIII. Kriterij odabira najpovoljnije ponude**

Kriterij odabira najpovoljnije ponude, uz uvjet da ponuditelj zadovoljava uvjete natječaja, je najviši ponuđeni iznos mjesečne zakupnine.

Neće se razmatrati ponude ponuditelja koji imaju neizmirenih dospjelih obveza prema Komunalcu d.o.o. Koprivnica, te ponude koje nisu potpune ili ne ispunjavaju ostale uvjete natječaja.

Pravo prvenstva na sklapanje ugovora o zakupu poslovnog prostora za fizičke osobe (obrtničku djelatnost) imaju osobe određene Zakonom o hrvatskim braniteljima iz Domovinskog rata i članovima njihovih obitelji ako ispunjavaju uvjete natječaja i prihvate najviši ponuđeni iznos mjesečne zakupnine.

Ako najpovoljniji ponuditelj odustane od sklapanja ugovora o zakupu, sklapanje ugovora ponudit će se redom prvom sljedećem ponuditelju koji je ponudio prvu nižu zakupninu.

Ukoliko pristignu dvije najbolje identične potpune ponude ponuditelja koje ispunjavanju uvjete natječaja, s istim ponuđenim iznosom zakupnine, takvi ponuditelji bit će pozvani da do slijedećeg dana od otvaranja ponuda do 12,00 sati dostave pismenu dopunu ponude na isti način za podnošenje ponude kao što je određeno točkom V. natječaja.

Za pristigle dopune ponuda provest će se postupak javnog otvaranja dopuna ponuda kojeg će provesti Povjerenstvo za provedbu javnog natječaja za zakup poslovnog prostora u Poslovnom centru „Pevec“ u Koprivnici, uz nazočnost zainteresiranih ponuditelja ili njihovih opunomoćenika.

**IX. Način i rok priopćavanja odabira**

Ponuditelji će o odabiru najpovoljnije ponude biti obaviješteni preporučenim pismom u roku od sedam dana od dana javnog otvaranja ponuda**.**

**KOMUNALAC d.o.o. KOPRIVNICA ZADRŽAVA PRAVO NE ODABRATI NITI JEDNU PONUDU TE U TAKVOM SLUČAJU NEMA NIKAKVE OBVEZE PREMA PONUDITELJIMA.**

**X. Objava natječaja**

Natječaj se objavljuje na web stranici [www.komunalac-kc.hr](http://www.komunalac-kc.hr)

**XI. Dodatne informacije**

Dodatne informacije mogu se dobiti u KOMUNALCU d.o.o., Mosna ulica 15, 48000 Koprivnica, tel: 048/251-827, e-mail: info@komunalac-kc.hr, osoba za kontakt: Zlojutro Damir.

Koprivnica, 19. lipnja 2020. godine

 **KOMUNALAC d.o.o. Koprivnica**